פירוש נוסף ערך זה עוסק במחזה ישראלי. אם התכוונתם לתוכנית טלוויזיה ישראלית בהנחיית הילה קורח, ראו מתחת לעור (תוכנית טלוויזיה).ההצגה "מתחת לעור" בבימוי רקפת בנימין, צילום: סיון שחור
**מתחת לעור** הוא מחזה ישראלי מקורי מאת יונתן קלדרון. המחזה מתאר את מערכת היחסים בין הקצינה הנאצית אילזה קולמן לבין האסירה היהודייה לוטה רוזנר שהתרחשה במחנה הריכוז נוינגמה. המחזה מבוסס על אירועים היסטוריים ועדויות של ניצולות שואה, בהן עדותה של העיתונאית, הסופרת והמתרגמת רות בונדי. המחזה תורגם לארבע שפות והופק בלונדון.

הדמויות
-------

מכיוון שהמחזה מורכב מפלשבקים לעבר, חלק מהשחקניות מבצעות תפקיד כפול.

שחקנית א': 

* שרלוט ברוד – ניצולת שואה יהודייה, חיה בתל אביב
* אילזה קולמן (בּוּבּי) – קצינה נאצית, מפקדת במחנה עבודה

שחקנית ב':

* קִּירְסְטֶן (Kirsten) איברהארט – עיתונאית גרמניה צעירה
* לוטה רוזנר – שרלוט הצעירה, רקדנית בלט, אסירה במחנה עבודה

שחקנית ג': 

* אידה ברמן – אסירה במחנה עבודה

עלילה
-----

סוהרות לאחר שחרור מחנה הריכוז ברגן-בלזן על ידי כוחות בעלות הברית, 2 במאי 1945. שלוש הראשונות לבושות במדי SS רשמיים בעוד קולמן לבושה במדי גבר שניכר שאינם במידתה, משום שבעת השחרור היא לבשה מדי אסירה והתחזתה ליהודייה.
עלילת המחזה מתרחשת במקביל בתל אביב בזמן מלחמת המפרץ וכן בגרמניה בשנת 1944. קירסטן איברהארט, עיתונאית גרמניה צעירה, מתדפקת על דלתה של ניצולת השואה שרלוטה ברוד וחוקרת אותה אודות רומן סודי שהתרחש בינה לבין המפקדת הנאצית שלה, אילזה קולמן, במחנה העבודה לנשים נויינגמה. 

המעברים בין ההווה לעבר הבימתי מתרחשים בפלאשבקים, בהם מתבצע חילוף תפקידים: השחקנית המשחקת את ניצולת השואה משחקת בהם את הקצינה הנאצית, ואילו השחקנית המשחקת את העיתונאית הגרמניה הצעירה משחקת בהם את ניצולת השואה שכעת היא אסירה צעירה במחנה עבודה.

מערכת היחסים בין האסירה היהודיה לקצינה הנאצית מוצגת במחזה כספק אהבה ספק אופורטוניזם הדדי. אולם לאחר שהאסירות עליהן פיקדה הועברו בטרנספורט לברגן-בלזן, הקצינה הנאצית התחפשה ליהודיה ונכנסה מרצונה למחנה הריכוז אפוף המוות על מנת להיות קרובה לאהובתה היהודיה.

הפקות
-----

ההצגה עלתה לראשונה במסגרת פסטיבל Smallבמה באוניברסיטת תל אביב באוקטובר 2013 בבימוי רקפת בנימין וזכתה בו בציון לשבח. ההפקה הציגה במשך מעל לשנה בתיאטרון הקוביה שבמרכז הגאה, ולאחר מכן בתיאטרון צוותא. בתפקיד ניצולת השואה וכן הקצינה הנאצית שיחקה אילנה קיויתי דאבנפורט, בתפקיד קירסטן וכן שרלוטה הצעירה שיחקה יעל פרימר, ולאחריה עדי פז, ובתפקיד אידה וכן בשורת תפקידים נוספים שיחקה מיכל ויטמן נאור. בדצמבר 2015 ההצגה ייצגה את ישראל בפסטיבל התיאטרון הבינלאומי MoldFest במולדובה, בתרגום ספרותי סימולטני לרוסית מאת ועל ידי טניה סובול (חבוסטיקוב). ההצגה זכתה לביקורות חיוביות במסיבת עיתונאים שערך פאנל המבקרים מרחבי העולם דובר הרוסית.

באוקטובר 2015 המחזה עלה כתרגיל בבית צבי בבימוי דבי יבלונקה.

ביולי 2017 הפקה בריטית של המחזה בבימוי אריאלה אשד השתתפה בפסטיבל 'נשים ומלחמה' ובפסטיבל קמדן פרינג' והציגה בתיאטרון Old Red Lion בלונדון וזכתה לביקורות חיוביות.

באוקטובר 2019 המחזה עלה בווינה בבימויו של ברונו קרטוצ'וויל.

תגובות
------

ההפקה הישראלית המקורית זיכתה את יונתן קלדרון במועמדות לפרס מחזאי השנה בטקס פרסי הפרינג' קיפוד הזהב לשנת 2016.

ההצגה הייתה מועמדת לשלושה פרסי המדיה של הקהילה הגאה לשנת 2015 (המהדורה הישראלית של פרסי התקשורת של הליגה ההומו-לסבית נגד השמצה) בקטגוריית ההצגה הטובה ביותר וכן שתי מועמדויות בקטגוריית השחקנית הטובה ביותר לאילנה קיויתי וליעל פרימר.

כמו כן זכתה ההצגה לביקורות חיוביות. שי בר יעקב כתב על ההצגה בידיעות אחרונות כי "המשחק של שלוש השחקניות מדויק ורגיש, ומצליח להמחיש את הלחץ הנפשי שבו שרויות הדמויות בשתי התקופות". צבי גורן סבר כי מדובר ב"הצגה מרתקת של מחזה ביכורים מאת יונתן קלדרון המתמודד עם סיפור מיוחד מפרקי השואה ומוצא את המפתח לספרו במחזה בעל מבנה וסגנון מקוריים." המבקרת עליס בליטנטל ציינה את "הבימוי הרגיש של רקפת בנימין" וכי "ראוי לציין הצגה זאת כיוצאת דופן באיכותה וביומרה (שהוגשמה) שהיא נושאת עליה, ולהמליץ עליה בכל פה."

ההפקה הלונדונית זכתה גם היא לשלל ביקורות חיוביות.

ראו גם
------

* לסביות בגרמניה הנאצית

לקריאה נוספת
------------

* אתר למנויים בלבד הילו גלזר, סיפור האהבה הבלתי אפשרי בין הסוהרת הנאצית לאסירה היהודיה, באתר הארץ, 12 בנובמבר 2014

קישורים חיצוניים
----------------

* יונתן קלדרון, "מתחת לעור" (כולל קישור לטקסט המלא של המחזה), ב"אתר מחזאי ישראל"

* עמוד הפייסבוק של ההצגה
* טריילר ההצגה, סרטון באתר יוטיוב
* איילת קליין כהן, סיפור אמיתי - אהבת קצינה נאצית ואסירה יהודייה, באתר nrg‏, 29 אוגוסט 2014
* הקצינה הנאצית התחפשה ליהודיה כדי להיות עם אהובתה, באתר ‏מאקו‏, 27 באפריל 2014
* צבי גורן, המחיקה הכואבת, ביקורת באתר "הבמה", 26 אוקטובר 2014
* עליס בליטנטל, תעלומה מהשואה ופתרונה במלחמת המפרץ, ביקורת באתר News1, ‏3 ספטמבר 2014
* ליבית אבן פז, הצגה צעירה, כנה ובועטת, שחודרת עמוק, בלוג *מפרגנת*, 26 אוקטובר 2014
* זואי ברונשטיין, מתחת לעור - במרכז הגאה, ביקורת במגזין הלסבי דייקס
* חן אופיר, הצגה לסבית המתרחשת בתקופת השואה, שיחה עם המחזאי במגזין הלסבי LoveHer
* שי בר יעקב, עניין של זמנים, ידיעות אחרונות, 13 יוני 2014
* מרב יודילוביץ', יום הזיכרון לשואה ולגבורה: אירועים מומלצים, באתר ynet, 27 באפריל 2014
* ריאיון עם המחזאי, ידיעות הנגב, 20 מרץ 2015
* ליבית אבן פז, ריאיון עם הבמאית, בלוג *מפרגנת*, 25 יוני 2015
* עדי פרבר, מתחת לעור של הקהילה הגאה, בלוג קואצ'ינג של עדי, 8 ספטמבר 2014

הערות שוליים
------------

1. ↑  אתר למנויים בלבד הילו גלזר, סיפור האהבה הבלתי אפשרי בין הסוהרת הנאצית לאסירה היהודיה, באתר הארץ, 12 בנובמבר 2014
2. ↑  форс-мажор не помешал, dorledor.info
3. ↑  חדשות: ההצגה "מתחת לעור" תייצג את ישראל בפסטיבל בינלאומי במולדובה, באתר מחזאי ישראל
4. ↑  UNDER THE SKIN by Yonatan Calderon, womenandwar.co.uk(הקישור אינו פעיל)
5. ↑  Alice Saville, Ten shows you have to see at Camden Fringe, Timeout London, ‏2 אוגוסט 2017
6. 1 2  Judi Herman, The story of a shocking, seemingly impossible love, vividly told, The Jewish Renaissance blog, ‏28 במרץ 2018
7. 1 2  Keith Mckenna, Under the Skin at Old Red Lion Theatre, British Theatre Guide, ‏26 למרץ 2018
8. ↑  "Unter der Haut" - eine geheime Geschichte aus dem Zentrum des Holocaust, Österreichisches Kulturforum Bukarest
9. ↑  אתר למנויים בלבד יאיר אשכנזי, "פר גינט" מובילה במספר המועמדויות בפרסי תיאטרון הפרינג', באתר הארץ, 9 באוקטובר 2016
10. ↑  צבי גורן, המחיקה הכואבת, באתר הבמה, ‏26 אוקטובר 2014
11. ↑  עליס בליטנטל, תעלומה מהשואה ופתרונה במלחמת המפרץ, באתר News1, ‏3 ספטמבר 2014
12. ↑  Under The Skin and Is This Thing On? make for a feminist double-bill worthy of your time at London’s Old Red Lion Theatre, ‏28 למרץ 2018
13. ↑  Suzanne Frost, Under The Skin, London Calling, ‏28 במרץ 2018